CELEX: 32007D0531
Language: fi
Date: 2007-07-26 00:00:00
Title: 2007/531/EY: Komission päätös, tehty 26 päivänä heinäkuuta 2007 , kyselylomakkeesta, jonka pohjalta jäsenvaltiot laativat kertomuksen orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2008–2010 (tiedoksiannettu numerolla K(2007) 3547)

27.7.2007   
            
            
               FI
            
            
               Euroopan unionin virallinen lehti
            
            
               L 195/47
            
         
      KOMISSION PÄÄTÖS,
   tehty 26 päivänä heinäkuuta 2007,
   kyselylomakkeesta, jonka pohjalta jäsenvaltiot laativat kertomuksen orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2008–2010
   (tiedoksiannettu numerolla K(2007) 3547)
   (2007/531/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta 11 päivänä maaliskuuta 1999 annetun neuvoston direktiivin 1999/13/EY (1) ja erityisesti sen 11 artiklan 1 kohdan,
   ottaa huomioon eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY (2),
   sekä katsoo seuraavaa:
   
               (1)
            
            
               Direktiivin 1999/13/EY 11 artiklan 1 kohdan mukaan jäsenvaltioiden on laadittava direktiivin täytäntöönpanoa koskeva kertomus komission direktiivin 91/692/ETY 6 artiklassa säädettyä menettelyä noudattaen laatiman kyselylomakkeen tai kaavan pohjalta.
            
         
               (2)
            
            
               Komission päätöksen 2002/529/EY (3) mukaisesti jäsenvaltiot ovat laatineet kertomuksen direktiivin täytäntöönpanosta 1 päivän tammikuuta 2003 ja 31 päivän joulukuuta 2004 välisenä aikana.
            
         
               (3)
            
            
               Komission päätöksen 2006/534/EY (4) mukaisesti jäsenvaltioiden on raportoitava viimeistään 30 päivänä syyskuuta 2008 kyseisen direktiivin täytäntöönpanosta 1 päivän tammikuuta 2005 ja 31 päivän joulukuuta 2007 välisenä aikana.
            
         
               (4)
            
            
               Kolmannen kertomuksen olisi katettava 1 päivän tammikuuta 2008 ja 31 päivän joulukuuta 2010 välinen ajanjakso.
            
         
               (5)
            
            
               Tässä päätöksessä säädetyt toimenpiteet ovat direktiivin 91/692/ETY 6 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Jäsenvaltioiden on käytettävä tämän päätöksen liitteenä olevaa kyselylomaketta laatiessaan komissiolle direktiivin 1999/13/EY 11 artiklan 1 kohdan mukaisesti toimitettavan kertomuksen, joka kattaa 1 päivän tammikuuta 2008 ja 31 päivän joulukuuta 2010 välisen ajanjakson.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä heinäkuuta 2007.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 85, 29.3.1999, s. 1. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2004/42/EY (EUVL L 143, 30.4.2004, s. 87).
   
      (2)  EYVL L 377, 31.12.1991, s. 48. Direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (3)  EYVL L 172, 2.7.2002, s. 57.
   
      (4)  EUVL L 213, 3.8.2006, s. 4.
   
      LIITE
      Kyselylomake orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2008–2010
      1.   Yleiskuvaus
      Ilmoittakaa, mitä direktiiviin 1999/13/EY liittyviä muutoksia kansalliseen lainsäädäntöön on tehty raportointijakson aikana.
      2.   Soveltamisalaan kuuluvat laitokset
      
                  2.1
               
               
                  Ilmoittakaa kunkin liitteessä II A määritellyn kahdenkymmenen toiminnon osalta raportointijakson ensimmäiseltä päivältä (1.1.2008) ja viimeiseltä päivältä (31.12.2010) erikseen seuraavat tiedot:
                  
                              —
                           
                           
                              Laitosten kokonaismäärä (1).
                           
                        
                              —
                           
                           
                              Niiden laitosten kokonaismäärä, jotka kuuluvat myös direktiivin 96/61/EY (IPPC-direktiivi) soveltamisalaan.
                           
                        
                              —
                           
                           
                              Niiden laitosten kokonaismäärä, jotka on rekisteröity / ovat saaneet luvan direktiivin 1999/13/EY mukaisesti.
                           
                        
                              —
                           
                           
                              Niiden vähentämisohjelmaa käyttävien laitosten kokonaismäärä, jotka on rekisteröity / ovat saaneet luvan.
                           
                        
                              —
                           
                           
                              Niiden laitosten kokonaismäärä, joille on myönnetty poikkeus direktiivin 1999/13/EY 5 artiklan 3 kohdan a alakohdan mukaisesti. Liittäkää tähän kyselylomakkeeseen kunkin myönnetyn poikkeuksen perustelut.
                           
                        
                              —
                           
                           
                              Niiden laitosten kokonaismäärä, joille on myönnetty poikkeus direktiivin 1999/13/EY 5 artiklan 3 kohdan b alakohdan mukaisesti. Liittäkää tähän kyselylomakkeeseen kunkin myönnetyn poikkeuksen perustelut.
                           
                        
            
                  2.2
               
               
                  Ilmoittakaa kunkin liitteessä II A määritellyn kahdenkymmenen toiminnon osalta raportointijakson ajalta seuraavat tiedot:
                  
                              —
                           
                           
                              Niiden uusien tai olennaisesti muutettujen laitosten kokonaismäärä, jotka on rekisteröity / ovat saaneet luvan direktiivin 1999/13/EY mukaisesti.
                           
                        
            3.   Korvaaminen
      Ilmoittakaa kunkin liitteessä II A määritellyn kahdenkymmenen toiminnon osalta raportointijakson lopulta (31.12.2010), mitä sellaisia aineita tai valmisteita, jotka on luokiteltu syöpää aiheuttaviksi, perimää vaurioittaviksi tai lisääntymiselle vaarallisiksi (R45, R46, R49, R60, R61) neuvoston direktiivin 67/548/ETY (2) mukaisesti, on edelleen käytössä ja millaisina määrinä (arvio tonnia/vuodessa).
      4.   Seuranta
      Ilmoittakaa kunkin liitteessä II A määritellyn kahdenkymmenen toiminnon osalta raportointijakson ajalta seuraavat tiedot:
      
                  —
               
               
                  Niiden laitosten määrä, jotka ovat direktiivin 8 artiklan 1 kohdan mukaisesti toimittaneet tietoja kerran vuodessa tai pyydettäessä.
               
            
                  —
               
               
                  Niiden laitosten määrä, joita seurataan jatkuvasti direktiivin 8 artiklan 2 kohdassa tarkoitettujen vaatimusten noudattamisen varmistamiseksi.
               
            5.   Säännösten noudattaminen
      Ilmoittakaa kunkin liitteessä II A määritellyn kahdenkymmenen toiminnon osalta raportointijakson ajalta seuraavat tiedot:
      
                  —
               
               
                  Niiden toiminnanharjoittajien määrä, joiden on todettu rikkoneen
                  
                              a)
                           
                           
                              direktiivin vaatimusta toimittaa tiedot kerran vuodessa tai pyydettäessä,
                           
                        
                              b)
                           
                           
                              direktiivin muita vaatimuksia.
                           
                        
            
                  —
               
               
                  Niiden toiminnanharjoittajien määrä, joilta toimivaltaiset viranomaiset ovat peruuttaneet luvan väliaikaisesti tai kokonaan direktiivin 10 artiklan b alakohdan noudattamatta jättämisen vuoksi.
               
            6.   Päästöt
      
                  6.1
               
               
                  Antakaa arvio kaikkien laitosten aiheuttamien haihtuvien orgaanisten yhdisteiden päästöjen kokonaismäärästä tonneina vuosilta 2008 ja 2010.
               
            
                  6.2
               
               
                  Jos mahdollista, antakaa kunkin liitteessä II A määritellyn kahdenkymmenen toiminnon osalta arvio haihtuvien orgaanisten yhdisteiden päästöjen määrästä tonneina vuosilta 2008 ja 2010.
               
            7.   Kustannukset
      
                  7.1
               
               
                  Jos mahdollista, antakaa arvio direktiivin 1999/13/EY täytäntöönpanosta kaikille asianomaisille kansallisille viranomaisille aiheutuneista kokonaiskustannuksista eli lupien myöntämisestä, seurannasta, tarkastuksista jne. aiheutuneiden kustannusten kokonaismäärästä euroina vuotta kohden tai henkilötyövuosina vuodelta 2010.
               
            
                  7.2
               
               
                  Jos mahdollista, antakaa arvio tästä raportoinnista aiheutuneista hallintokustannuksista euroina ja henkilötyökuukausina.
               
            8.   Jäsenvaltioiden tämän kyselylomakkeen pohjalta laatimien kertomusten julkaiseminen
      Ilmoittakaa, missä jäsenvaltioiden tämän kyselylomakkeen pohjalta laatimat kertomukset ovat nähtävillä (esim. Internet-osoite).
      9.   Parannukset
      Ilmoittakaa, mitkä seikat olisi otettava huomioon
      
                  —
               
               
                  direktiivin 1999/13/EY täytäntöönpanossa / tulevassa uudelleentarkastelussa,
               
            
                  —
               
               
                  tulevissa kyselylomakkeissa.
               
            10.   Muita huomautuksia
      
         (1)  Tässä kyselylomakkeessa laitoksiin luetaan myös ne, jotka eivät kuulu direktiivin 1999/13/EY soveltamisalaan mutta joita säännellään kyseiseen direktiiviin perustuvilla kansallisilla säännöksillä. Laitoksiin ei lueta direktiivissä 70/156/ETY tarkoitettujen maantieajoneuvojen tai niiden osien maalausta, joka suoritetaan osana ajoneuvon korjausta, entistämistä tai koristelua tuotantolaitoksen ulkopuolella.
      
         (2)  EYVL 196, 16.8.1967, s. 1.